Ελισάβετ της Σουηδίας

Η Ελισάβετ της Σουηδίας (Elisabet av Sverige, 5 Απριλίου 1549 - 20 Νοεμβρίου 1597) ήταν κόρη του Βασιλιά της Σουηδίας Γουσταύου Α΄.

Βιογραφία
Γεννήθηκε στις 5 Απριλίου 1549 στο Κουνσόρ του Σέντερμαανλαντ, και ήταν το ένατο παιδί και η νεότερη κόρη του Γουσταύου Α΄ της Σουηδίας και της δεύτερης συζύγου του Μαργαρίτας Λέιγιονχουβουντ.

Έλαβε ιδιωτική εκπαίδευση και θεωρήθηκε μια καλλιεργημένη πριγκίπισσα. Περιγράφεται ως μια όμορφη ξανθιά νεαρή γυναίκα, αν και δεν υπάρχει σύγχρονο πορτραίτο της. Η νεαρή Ελισάβετ είχε μια ήρεμη ζωή μέσα στη βασιλική αυλή. Ασχολήθηκε με την εκπαίδευση των παράνομων παιδιών των αδελφών της και στην προσωπική της υπηρεσία είχε την Κάριν Μάνσνταττερ, τη νεαρή γυναίκα που κατέληξε να γίνει σύζυγος του Ερρίκου ΙΔ΄ της Σουηδίας.

Είχε πολλές προτάσεις γάμου μεταξύ των ευγενών οικογενειών της Ευρώπης. Το 1562 ο Χριστόφορος του Μεκλεμβούργου τη ζήτησε σε γάμο, αλλά η δέσμευση έσπασε όταν παρέμεινε φυλακισμένος στην Πολωνία για αρκετά χρόνια. Το 1577 αποκαταστάθηκε η δέσμευση της, με τον Χριστόφορο και στις 7 Μαΐου 1581 πραγματοποιήθηκε ο γάμος. Η Ελισάβετ έφυγε από τη Σουηδία για να ζήσει στην πόλη Σβερίν στο Μεκλεμβούργο. Από τα γράμματα που έχουν διατηρηθεί, φαίνεται ότι ο γάμος τους ήταν πολύ ευτυχισμένος. Μαζί απέκτησαν μια κόρη:
τη Μαργαρίτα Ελισάβετ (1584-1616), παντρεύτηκε τον Ιωάννη Αλβέρτο Β΄ του Μεκλεμβούργου. Απέκτησαν 4 παιδιά.

Το 1593 ένα χρόνο μετά τον θάνατο του συζύγου της, επέστρεψε στη Σουηδία. Το 1594 έλαβε την κατοικία Norrköpinghus από τον αδελφό της Κάρολο Θ΄ της Σουηδίας. Πέθανε στη Στοκχόλμη στις 20 Νοεμβρίου 1597 σε ηλικία 48 ετών. Είναι θαμμένη στον Καθεδρικό Ναό της Ουψάλα.

Πρόγονοι

Παραπομπές

Πηγές
 Leif Jonsson, Ann-Marie Nilsson och Greger Andersson (Swedish): Musiken i Sverige. Från forntiden till stormaktstidens slut 1720 (Music in Sweden. From Ancient times to the end of Empire)
 Karin Tegenborg Falkdalen (2010). Vasadöttrarna (The Vasa Daughters). Falun: Historiska Media.  (In Swedish)

Οίκος των Βάσα
Οίκος του Μεκλεμβούργου
Σουηδοί ευγενείς
Σουηδέζες πριγκίπισσες